**OБРАЗЛОЖЕЊЕ**

Управни одбор Пословног удружења Зона унапређеног пословања "Нишка Варош" Ниш је Одлуком број 2/2017 од 14.03.2017. године усвојио Програм пословања са финансијским планом за 2017. годину Пословпог удружења Зона унапређеног пословања "Нишка варош" Ниш и исти доставио Градској управи Града Ниша - Канцеларији за локални економски развој и пројекте на даљи поступак, у циљу добијања сагласности од стране Скупштине Града.

На основу Одлуке о партнерству Града Ниша, Community Habitat Finance (Chf) и United States Agency For International Development (Usaid), број 06- 40/2003-4/01 од 10.03.2003. године потписан је Споразум о сарадњи између Града Ниша, Програма за реформу локалне самоуправе у Србији (SLGRP) који спроводи Development Alternatives Incorporated (DAI) и Пројекта Обнова заједнице путем демократске акције (SADA) који спроводи SNF International/Srbija број 06-79/2003-01 од 11.04.2003. године.

Програм пословања са финансијским планом за 2017. годину Пословног удружења Зона унапређеног пословања "Нишка варош" Ниш садржи пројекте који ће се реализовати у текућој 2017. години са трошковима њихове припреме и реализације према планираној динамици, а по добијеној сагласности Скупштине Града Ниша.

Програм пословања са финаисијским планом за 2017. годину заснива се на дугорочним и краткорочним циљевима, а то пре свега подразумсва успостављање сталне сарадње између јавног и приватног сектора, укључивањем што већег броја малих привредника у Пословно удружење, реализацију конкретних пројеката уз унапређење простора на коме се налази "Нишка Варош", промовисање пословног амбијента и привредних субјеката који послују у Зони, као и представљање Града у Међународној асоцијацији БИД- ова.

Програмске активности у 2017. години, засноване на краткорочним циљевима Зоне унапређеног пословања "Нишка Варош" огледаће се у реализацији пројекта активног маркетиншког наступа, пројекта организовања јавних манифестација, пројекта унапређења безбедности, као и пројекта одржавања капиталних инвестиција.

Укупно планирани трошкови за 2017. годину износе 650.000,00 дипара и то 500.000,00 динара обезбедиће се из средстава предвиђених Одлуком о буџету Града Ниша за 2017. годину и 150.000,00 динара из сопствених средстава.

Градска управа Града Ниша – Секретаријат за финансије је доставила мишљење на Програм пословања са финансијским планом за 2017. годину Пословног удружења Зона Унапређеног Пословања „Нишка варош” Ниш, број 11-696/2017 од 10.04.2017. године и константовала да су Одлуком о буџету Града Ниша за 2017. годину ("Службени лист Града Ниша", број 148/2016). Одлуком о буџету Града Ниша за 2017. годину, на позицији ове Управе, у оквиру апропријације која је намењена за реализацију Пројекта "Зона Унапређеног Пословања Нишка Варош" Ниш (БИД - зона), планирано је финансирање у износу од 500.000,00 динара раздео 8 КЛЕРП, глава 8.1 КЛЕРП, програм 3 – локални економски развој пројекат 1501-П102 - Зона Унапређеног Пословања „Нишка варош" (БИД Зона) функција 490 екон.послов. некласификованог на другом месту, на позицији 357 економска класификација 481 – донација невладиним организацијама. Програм пословања за 2017. Пословног удружења Зона Унапређеног Пословања „Нишка варош" не захтева никаква додатна финансијска средства у односу на већ планирана Одлуком о буџету Града Ниша за 2017. годину.

Канцеларија за локални економски развој и пројекте је разматрајући достављени Програм, утврдила да је исти сачињен у складу са важећом процедуром и предлаже доношење решења као у диспозитиву.

В.Д. НАЧЕЛНИК

мр Милан Ранђеловић